text: করোনার ছোবল আইপিওতেঃ আবেদন প্রত্যাহার কৃষিবিদ ফিডের - পুঁজিবাজার.কম
  প্রকাশিত হয়েছেঃ আগস্ট 12, 2020 বিভাগ: আজকের ঘটনা
  পুঁজিবাজার রিপোর্টঃ করোনা (কোভিড-১৯) মহামারির কারণে প্রাথমিক গণপ্রস্তাবের (আইপিও) মাধ্যমে পুঁজিবাজার থেকে অর্থ উত্তোলনের আবেদন প্রত্যাহার করে নিয়েছে কৃষিবিদ ফিড লিমিটেড। কোম্পানিটির ইস্যু ম্যানেজার এ তথ্য জানায়। আজ বুধবার বিএসইসির কাছে এ সংক্রান্ত একটি চিঠি দিয়েছে কোম্পানিটি।
  কোম্পানি ব্যবসা সম্প্রসারণের জন্য পুঁজিবাজার থেকে ৩০ কোটি টাকা সংগ্রহ করতে চেয়েছিল। কৃষিবিদ ফিডের মূল ব্যবসা হচ্ছে পোল্ট্রি ফিড, ফিশ ফিড এবং গবাদি পশুর সকল প্রকার খাদ্য উৎপাদন ও বিক্রয় করা। এ ছাড়া কোম্পানিটি সকল ধরনের এগ্রো জাতীয় খাদ্য বাংলাদেশ ও বিদেশের যেকোনো জায়গায় রফতানি এবং আমদানি করতে পারে।
  বিশ্বব্যাপী কোভিড -১৯ মহামারীর কারণে কৃষিবিদ ফিডের ব্যবসা অন্য অনেকের মতো কম হয়েছে। বিশেষ করে এর উৎপাদন ও সরবরাহ উল্লেখযোগ্যভাবে কম হয়েছিল।
  কোম্পানির ব্যবস্থাপনা চিন্তিত যে মহামারী তাদের ব্যবসায় আরও ক্ষতি করবে। সুতরাং, তারা আইপিওর জন্য আবেদন প্রত্যাহারের সিদ্ধান্ত নিয়েছে।
  বিএসইসি সূত্রে জানা যায়, কোম্পানি আইপিওর জন্য ২৮ অক্টোবর, ২০১৮ সালে কমিশনে আবেদন জমা দিয়েছে। পরে, বিএসইসি বাদ পরে যাওয়া কিছু কাগজপত্র জমা দিতে বলে। আজ বুধবার (১২ আগস্ট) সেই কাগজপত্র জমা দেওয়ার সময় শেষ হয়েছে।
  কমিশন প্রয়োজনীয় কাগজপত্রের পরিবর্তে কোম্পানির কাছ থেকে আইপিও আবেদন প্রত্যাহারের চিঠি পেয়েছে।
  কোম্পানিটি বিল্ডিং এবং অন্যান্য নির্মাণ কাজের জন্য ৭ কোটি টাকা, প্লান্ট ও যন্ত্রপাতির জন্য ৪.০৯ কোটি টাকা, ব্যাংক ঋণ পরিশোধের জন্য ১০ কোটি টাকা, ডিজেল জেনারেটর কেনার জন্য ২.৮৫ কোটি টাকা এবং ভেলিভারি ভ্যানের জন্য ৪.০৭ কোটি টাকা ব্যবহার করতে চেয়েছিল।
  ৩০ শে জুন, ২০১৯ পর্যন্ত কোম্পানির নিরীক্ষিত আর্থিক প্রতিবেদন অনুসারে এর নিট মুনাফা হয়েছে ৫.৪১ কোটি টাকা, যা আগের বছরের একই সময়ে ৪.৫৮ কোটি টাকা ছিল। এর বিক্রয় আয় ছিল ৮৯.৯২ কোটি টাকা, যা আগের বছরের একই সময়ে ৭৭.৮৬ কোটি টাকা ছিল। একই সময়ে, এর শেয়ার প্রতি আয় ছিল ১.৯৭ টাকা এবং শেয়ার প্রতি নেট সম্পদ মূল্য ছিল ১৫.০৬ টাকা।
  কৃষিবিদ ফিড লিমিটেড ২০১০ সালের নভেম্বর মাসে প্রতিষ্ঠিত হয় এবং ১ জানুয়ারী ২০১২ এর কার্যক্রম শুরু হয়েছিল।